**9. Egintzen betearazpena**

**Betearazpena** (ejecutoriedad): Administrazioak daukan ahalmena bere egintzak betearazteko, jasoleak egiten ez duenean edo egin ezin duenean.

**Titulu betearazlea** (acto de cobertura): derrigorrezkoa da ebazpen administratibo bat, behar bezala onartua eta jakinarazita.

Administrazioak bere limiteak aurkituko ditu batez ere Konstituzioan, berme konstituzionaletan:

* 9.3 EK: Legezkotasun printzipioa, arauak argitaratu behar direla, atzeraeraginkortasun eza…
* Egitatezko bidea (via de hecho): Administrazioak bere betearazteko ahalmenaren mugak gainditzen dituenean: Egintzaren nulitatea dakar eta administrazioarekiko auzi helegitea edota babes helegitea aurkez daiteke

**Administrazioak baditu zenbait gai bere egintzak betearazteko.**

1. Ondarearekiko premiamendua (el apremio sobre el patrimonio)

Administrazioak gure ondarea kentzen digu, normalean, arazo ekonomikoak daudenean. Egintzak, isun bat, zerga bat edo diru bat ordaintzeko agindua ematen duenean. Prozedura orokorra hau izango da:

* Likidazioa: Zorraren kopurua identifikatzea eta horren jakinarazpena egitea
* Ordaindu ahal izateko epea ezarri, hau da, ez da dirua zuzenean kenduko, prozedura bat egongo da zorra ordaintzeko.
* Ez badugu ordaintzen, administrazioak agiri bat egingo du eta bertan agertuko dira gure zor guztiak. Hori bidaliko die administrazio edo banku desberdinei, eta gure diruaren kontrola egingo du. Nonbaiten ikusten badu dirua dagoela daukagun zor hori asetzeko, dirua kenduko digu.
* Ondasunen bahiketa egingo da (embargo de bienes), gure kotxea, etxea…(horretarako prozedura bat hasi behar da)
* Behin diru hori edo identifikatzen denean zer enbargatu daitekeen, enkantea (subasta publica) bat hasiko da, ondasunak diru bihurtzeko. Azken finean, administrazioak bilatuko du zorra kobratzeko erak.

1. Betearazle subsidiarioa (ejecuccion subsidiaria)

Administrazioak berak edo 3. Beste bati agintzen dionean egintza bat betetzea behartuaren izenean. Adibidez, Ardanza lehendakari ohiak birmoldatu zuen etxe bat Urdaibain, pisu bat altxatuz. Arazoa zen debekatuta zegoela 3. Pisutik gora altxatzea. Demagun administrazioak erabakitzen duela 4. Pisua bota behar dela. Ardantzak berak bota behar du? Berak, erabakitzen du bere kabuz ez duela botako. Orduan, administrazioak betearazle subsidiarioa erabiliko du, 3. Pertsona bati aginduko diote hori egitea.

Kostuak edo gastuak behartuaren kontura egingo da, hots, kasu honetan Ardantzaren kontura. Egoera oso pertsonalak diren kontuetan ezingo zaio beste bati agindu, hau da, mekanismo hau erabiliko da oso pertsonalak ez diren betebeharretan. Adibidez, Espainiako bandera jartzea alkateari badagokio, berak bakarrik egin dezake, ezingo zaio beste inori eskatu.

1. Hertsatzeko isuna (Multa coercitiva)

Helburua: beste egintza bat betetzea edo beste isun bat edo zerga bat ordainaraztea. Adibidez, isun bat daukagu eta ez dugu ordaintzen edo zerbait egin behar dugu eta ez dugu egiten, administrazioak beste isun bat ipiniko digu. Isun horrek ez dauka zigortzeko helbururik, baizik eta gu behartu nahi gaitu hasierako isuna edo betebeharra egitera.

Prozedura:

* Denbora nahikoa agindua betetzeko, denbora horretan agindua betetzen ez badu…
* Beste egintza baten bitartez hertsatzeko isuna jakinarazteko.

Ondarearekiko premiamenduarekin lotuta dago (1. Mekanismoa)

1. Pertsonak derrigortzea (compulsión sobre las personas)

Betearazpen administratiboaren baliabiderik bortitzena da, PEL-eko 100. Artikuluak baimentzen dio administrazioari indarra erabiltzera pertsonen askatasuna ezabatuz/murriztuaz, egintza bat betearazteko. Esaterako, egunkarien ixtea (EGIN,…)

Muga zehatza: Pertsonen duintasuna eta oinarrizko eskubideak. Proportzionala izan behar du.

Esparru zehatza izango du baliabide honek: ordena publikoa.

Desjabetze administratiboa (desahucio administrativo): Polizia agenteek ondasun publikoa okupatzen duten pertsonak aterarazten dutenean.

Prozedura:

* Ez dago arautua
* Ez du epaile baten interbentzioa eskatzen (arlo administratiboan gaudelako)
* Eskatzen du aurretiazko abisu bat
* Erresistentzia aktiboa edo pasiboa